สวัสดีค่ะ ดิฉันมีอายุ 18 ปีน้ำหนัก 77-80 คือรู้สึกกังวลการมาของประจำเดือนมากค่ะ เพราะว่ามาบ่อยมากค่ะ 1 เดือน มา 2 ครั้งค่ะ แล้วการมาของประจำเดือน คือจะหายเว้นไป 1 อาทิตย์แล้วก็มาอีกรอบค่ะ แล้วประจำเดือนก็มา 7-9 วันด้วยค่ะ เป็นแบบนี้มา 3-4 เดือนแล้วค่ะ อยากทราบว่ามันเป็นเรื่องปกติหรือว่าควรไปพบแพทย์คะ
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ เล่ามาอาจเกิดจากฮอร์โมนเพศหญิงที่ไม่สมดุลได้ค่ะ ซึ่งถ้าปริมาณประจำเดือนมามากจนมีอาการอ่อนเพลีย หน้ามืด หรือยังคงผิดปกติติดต่อไปอีกหลายเดือน แนะนำไปพบสูตินารีแพทย์เพื่อตรวจวินิจฉัยโรคค่ะ